Rozsudok Súdneho dvora (prvá komora) zo 7. septembra 2023 – Versobank/ECB
(vec C‑803/21 P)(1)
„Odvolanie – Prudenciálny dohľad nad úverovými inštitúciami – Osobitné úlohy v oblasti dohľadu zverené Európskej centrálnej banke (ECB) – Rozhodnutie o odňatí povolenia úverovej inštitúcii Versobank AS – Rozdelenie právomocí medzi ECB a príslušné vnútroštátne orgány – Procesné práva – Procesné vady“
1.      Žaloba o neplatnosť – Dôvody – Porušenie podstatných formálnych náležitostí – Žalobný dôvod založený na porušení procesných pravidiel pri preskúmaní rozhodnutia Európskej centrálnej banky (ECB) o odňatí povolenia úverovej inštitúcii – Správne konanie, ktoré mohlo viesť k inému výsledku v prípade neexistencie tejto vady – Neexistencia
[Článok 263 ZFEÚ; nariadenie Rady č. 1024/2013, článok 4 ods. 1 písm. a); smernica Európskeho parlamentu a Rady 2013/36, článok 18]
(pozri body 48 – 50)
2.      Hospodárska a menová politika – Hospodárska politika – Dohľad nad finančným sektorom Únie – Jednotný mechanizmus dohľadu – Prudenciálny dohľad nad úverovými inštitúciami – Odňatie povolenia úverovej inštitúcii z dôvodu porušenie vnútroštátnej právnej úpravy v oblasti boja proti praniu špinavých peňazí a financovaniu terorizmu – Výlučná právomoc Európskej centrálnej banky (ECB) – Právne posúdenie skutočností, ktoré predstavujú porušenia zistené vnútroštátnymi orgánmi – Začlenenie
[Nariadenie Rady č. 1024/2013, odôvodnenie 28 a článok 4 ods. 1 písm. a) a článok 14 ods. 5; smernice Európskeho parlamentu a Rady 2005/60 a 2013/36, článok 18 písm. f) a článok 67 ods. 1]
(pozri body 96 – 99, 140, 141)
3.      Žaloba o neplatnosť – Záujem na konaní – Záujem, ktorý sa posudzuje v deň podania žaloby – Žaloba proti rozhodnutiu Európskej centrálnej banky (ECB) o odňatí povolenia úverovej inštitúcii – Rozhodnutie, ktoré bolo zrušené a nahradené rozhodnutím s rovnakým obsahom prijatým v rámci konania o preskúmaní – Žaloba, ktorá môže priniesť žalobcovi prospech – Neexistencia
(Článok 263 ZFEÚ; nariadenie Rady č. 1024/2013, článok 24)
(pozri body 159, 160, 168)
Výrok
1.
Odvolanie sa zamieta.
2.
Versobank AS znáša svoje vlastné trovy konania a je povinná nahradiť trovy konania, ktoré vynaložila Európska centrálna banka (ECB).
3.
Európska komisia znáša svoje vlastné trovy konania.
1 Ú. v. EÚ C 73, 14.2.2022.